बोले- ट्रोलर्स बेटी अथिया तक को नहीं छोड़ते; अब कुछ भी कहने से डर लगता है
Bollywood Actor Suniel Shetty Speaks About Trolling. सुनील शेट्टी सोशल मीडिया पर होने वाली ट्रोलिंग से काफी नाराज हैं। सुनील का कहना है कि वो कभी-कभी किसी विषय पर बात करने से डरते हैं क्योंकि उन्हें लगता है कि ट्रोलर्स उन्हें उस बात के लिए ट्रोल करेंगे
सुनील शेट्टी सोशल मीडिया पर होने वाली ट्रोलिंग से काफी नाराज हैं। सुनील का कहना है कि वो कभी-कभी किसी विषय पर बात करने से डरते हैं क्योंकि उन्हें लगता है कि ट्रोलर्स उन्हें उस बात के लिए ट्रोल करेंगे। सुनील ने कहा कि उन्हें उस वक्त बहुत दुख होता है जब उनकी बेटी अथिया शेट्टी को ऑनलाइन एब्युज किया जाता है।
कोई भी रैंडम आदमी सोशल मीडिया पर आकर अनाप-शनाप चीजें बोलकर निकल जाता है। सुनील के मुताबिक, आज के समय किसी बात को कई तरीके के एडिट करके दिखाया जाता है, आगे चलकर इन्हीं बातों पर कॉन्ट्रोवर्सी हो जाती है।
मेरी बेटी तक को गाली दी जाती है- सुनील
सुनील शेट्टी ने रणवीर अल्हबादिया के साथ इंटरव्यू में कहा, 'कभी-कभी हमें डिप्लोमैटिक होने के लिए मजबूर किया जाता है क्योंकि हमसे वो सारी चीजें पूछी जाती हैं जिसका हमसे कोई मतलब ही नहीं होता है।
मुझसे सवाल जवाब भी वो करता है जिसे मैं फेसबुक और ट्विटर पर जानता तक नहीं हूं। वो शख्स मुझे, मेरे परिवार को और साथ ही मेरी बेटी तक को गाली देता है। इस सारी बातों से मुझे काफी दुख पहुंचता है।
राहुल की वजह से अथिया को ट्रोल करते हैं लोग
सुनील शेट्टी की बात इसलिए वाजिब लगती है क्योंकि ऐसा देखा जाता है कि उनके दामाद केएल राहुल जब भी खराब खेलते हैं तो फैंस या यूं कहें तो ट्रोलर्स सीधे अथिया को टारगेट करने लगते हैं। उन्हें पनौती से लेकर और जाने क्या-क्या कहा जाता है। अगर अथिया स्टेडियम में मैच देखने पहुंचती हैं तो वहां भी ट्रोलर्स उन्हें गलत तरीके से ट्रोल करने लगते हैं।
'सोशल मीडिया ने लाइफ बर्बाद कर दी है'
सुनील शेट्टी ने आगे कहा, 'आज सोशल मीडिया पर प्राइवेसी नाम की चीज नहीं रह गई है। एक बात को 15 अलग-अलग तरीकों से दिखाया जाता है। अलग-अलग एंगल से पेश किया जाता है। सोशल मीडिया ने हमारे जीवन को पूरी तरह बर्बाद कर दिया है। अब तो मुझे यहां बात तक करने में डर लगता है।'
'मैं एक शेट्टी का लड़का हूं'
सुनील शेट्टी ने कहा कि वो इन ट्रोलर्स से डरने वाले नहीं हैं। उन्होंने आगे लिखा, 'मैं एक शेट्टी का लड़का हूं। मैं कभी चुप नहीं बैठता। आज वो कहते हैं कि मैंने उन्हें सबक सिखाने के लिए अपनी ताकत का प्रयोग किया लेकिन वो ये भूल जाते हैं कि उन्होंने मुझे कितना परेशान और हर्ट किया हुआ है।'
दामाद राहुल का भी किया बचाव
सुनील शेट्टी ने इस इंटरव्यू में अपने दामाद केएल राहुल के कॉफी विद करण वाले विवाद पर भी बात की। उन्होंने कहा, 'ऐसे शोज का फॉर्मेट ही ऐसा होता है जब आपसे जबरदस्ती कुछ निकलवाया जाता है। बच्चे एक्साइमेंट में आकर थोड़ा कुछ कह देते हैं। इसके बाद उनके ऊपर बैन लग जाता है।'
